open-index/open-wikipedia-markdown huggingface dataset:
מבצע סבון

**מבצע סבון** (באנגלית: **Operation Soap**) הייתה פשיטה של משטרת טורונטו  נגד ארבע סאונות בטורונטו, אונטריו, קנדה, שהתקיימה ב-5 בפברואר 1981. הפשיטה, עם 286 גברים עצורים, היא המעצר ההמוני  הגדול ביותר בקנדה מאז משבר אוקטובר ב-1970, לפני שנשבר במהלך הפלייאוף של גביע סטנלי ב-2006 באדמונטון, אלברטה.

אף על פי שהיו פשיטות והתקפות על סאונות רבות בקנדה, מבצע סבון נחשב לנקודת מפנה מיוחדת בהיסטוריה של הקהילה הגאה בקנדה. הפשיטות ותוצאותיהן נחשבות כיום למקבילה של מהומות סטונוול ב-1969 בניו יורק, ניו יורק, ארצות הברית. בעקבות הפשיטה, התקיימו הפגנות המוניות. הפגנות אלו היו בעצם מצעד הגאווה הראשון בטורונטו.

בסופו של דבר, רוב האישומים הקשורים לאירוע בוטלו, אף על פי שחלק מבעלי הסאונות נקנסו. חוק בית הבושת של קנדה, שלפיו הוגשו האישומים בפשיטה זו, נותר בתוקף עד לביטולו ב-2019, אם כי הוחל לעיתים רחוקות נגד מוסדות הומוסקסואליים לאחר הפשיטה.

באותה תקופה, האמונה הרווחת כי הפשיטות אושרו על ידי היועץ המשפטי לממשלה של אונטריו , רוי מקמורטי  וממשלת המחוז. עם זאת, בריאיון עיתונאי שנתן מקמורטי ב-2007, הוא אמר כי אין לו קשר לפרשה: "האירוניה של כל העניין היא שהבעתי את דאגתי בפני מפקד המשטרה; שזה באמת נראה כאילו אנחנו מתמוססים למדינת משטרה. כל העניין נראה נורא. ללא ספק, זו הייתה אחת החוויות המתסכלות ביותר שלי." לאחר הפרשה, מקמורטי היה נשיא בית המשפט של אונטריו והיה מבין אלו ששפטו בהחלטת בית המשפט לערעורים של אונטריו  לטובת נישואים של זוגות מאותו המין מ-2003.

ב-2016, המחזה *RAID: Operation Soap*, שנכתבה על ידי ריימונד הלקיו הוצגה לראשונה בפני קהל בתיאטרון Buddies In Bad Times  להנצחת 35 שנים לפשיטה. באותה שנה, הביע מפקד משטרת טורונטו, מארק סונדרס , חרטה מטעם משטרת טורונטו על קיום הפשיטות.

העיתונאי מת'יו הייס  מתח ביקורת על סימון הפשיטות, על ידי התקשורת, כסטונוול של קנדה. לדברי הייס, יש להרחיב את ההבחנה הזו לפשיטות בתי המרחץ מיסטיק וטרוקקס מ-1977 במונטריאול, שהובילו תוך חודשים ספורים את קוויבק לממשלה הראשונה בקנדה שחוקקה חוק האוסר על אפליה על רקע נטייה מינית.

## רקע
רצח עמנואל ז'אק , נער מהגרים, הוביל להפגנות גדולות ברחוב יונג ב-1977. המומנטום הפוליטי מההפגנות הוביל את משטרת טורונטו לפשוט על חנויות למבוגרים, מכוני עיסוי  ודוכני נעליים לאורך כל רחוב יונג. המשטרה ערכה פשיטות על מפעלים אלה והגישה כתבי אישום נגד בעלי עסקים, וסגרה למעשה עסקים רבים, גם אם יבוטלו אישומים רבים.

ראש העיר ג'ון סוול  תמך בתוקף בזכויות להט"ב בתקופת כהונתו כראש עיריית טורונטו בסוף שנות ה-70 של המאה ה-20. הוא גינה פשיטות משטרה, כולל הפשיטה השנויה במחלוקת על המגזין הגאה *[[The Body Politic]]* . סוול התנגד נחרצות לפשיטות אלו. עם זאת, דעותיו בסופו של דבר עלו לו בבחירתו מחדש. ללא גינוי אזרחי עז על פשיטות על מוסדות הומוסקסואלים, מבצע סבון היה הפשיטה הראשונה על ממסד הומוסקסואלי לאחר שסוול עזב את תפקידו.

## הערות שוליים

קטגוריה:קנדה: היסטוריה
קטגוריה:1981
קטגוריה:להט"ב בקנדה
שורש 42

**שורש 42**, או **שְׁיַאוֹ בּוּ** (בסינית: **小部**, פיניין: **Xiǎo bù**) הוא השורש הארבעים-ושניים של הכתב הסיני. פירושו "**קטן**" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 41 תווים (מתוך 49,030) שניתן למצוא תחת שורש זה.

שיאו בו, **小**, בעצמו הוא קומפוזיציה של שני השורשים: 亅 עם 八.

כאשר שורש 42 מרכיב תו עם יחד שורשים נוספים והוא מופיע בחלק העליון הוא יכול להופיע בצורה כזו: ⺌, כגון בתו: 尚.

## התפתחות

קובץ:小-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:小-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:小-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:小-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת

* 
* 

## קישורים חיצוניים

* מאגר Unihan - U+5C0F

קטגוריה:שורשים (כתב סיני)
סרוושקה

**סרוושקה** (בהונגרית: **Szarvaskő**) הוא כפר במחוז הווש בצפון מזרח הונגריה.
## היסטוריה
האזור היה מיושב לסירוגין מהמאה ה-13 והטירה המרכזית בו הנקראת טירת סארוואסק  נבנתה בשנת 1295, והכנסייה הרומית-קתולית של סרוושקה  נבנתה בשנת 1840.

בשנת 1985 סופח הכפר לאגר ובשנת 2002 חזר הכפר להיות רשות עצמאית.

בשנת 1880 חיו בסרוושקה 6 יהודים ובשנת 1910 חיו בו 3 יהודים בלבד. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
ארין אוטול

230px|ממוזער|ארין אוטול ב-2021
**ארין מייקל אוטול** (באנגלית: **Erin Michael O'Toole**; נולד ב-22 בינואר 1973) הוא פוליטיקאי קנדי, שעמד בראש המפלגה השמרנית של קנדה בשנים 2020–2022 וכיהן כראש האופוזיציה. אוטול היה מועמדה של המפלגה השמרנית לראשות ממשלת קנדה בבחירות שהתקיימו ב-20 בספטמבר 2021.

## ביוגרפיה
אוטול נולד במונטריאול וגדל בפורט פרי ובאומנוויל. אוטול הצטרף לכוחות הקנדיים בשנת 1991 ולמד במכללה הצבאית המלכותית (RMC) עד 1995. הוא שירת בחיל האוויר הקנדי כנווט אוויר, ובסופו של דבר הגיע לדרגת קפטן. לאחר שירותו הפעיל, קיבל תואר במשפטים, היה עורך דין במשך כמעט עשור עד שנבחר לראשונה כחבר בית הנבחרים של קנדה מטעם דורהאם בבחירות שהתקיימו ב-26 בנובמבר 2012. בשנת 2015 כיהן אוטול לזמן קצר כשר לענייני בוגרי צבא בממשלתו השמרנית של סטיב הארפר.

בשנת 2017, התמודד לראשות המפלגה השמרנית וסיים במקום השלישי לאחר מקסים ברנייה ואנדרו שיר. ב-2020 התמודד שוב על התפקיד וניצח. הוא הציג את עצמו כשמרן אמיתי ורמז שמתחריו אינם שמרנים. אוטול זכה בהנהגת המפלגה השמרנית בעזרת חיזור אחרי האגף הסוציאלי-שמרני של המפלגה, המתנגד להפלות, להגברת הפיקוח על הנשק ולהתערבות ממשלתית בכלכלה.

באוגוסט 2021, הקדים ג'סטין טרודו, ראש ממשלת קנדה, את הבחירות וספג ביקורת מאוטול. בתחילת מערכת הבחירות רץ אוטול עם הסיסמאות "Secure the future" (להבטיח את העתיד) באנגלית ו-"Agir pour l'avenir" (לפעול למען העתיד בצרפתית. פסקאות הפתיחה של המסמך בן 160 עמודים כוללות הצהרה כי "הגיע הזמן שהשמרנים יתייחסו ברצינות לאי השוויון". השמרנים תיארו את מפלגתם כמתמקדת בכלכלה, תעסוקה, ובהתאוששות ממגפת הקורונה בקנדה. מפלגתו שמרה על כוחה ואוטול הודה בהפסד, אך הודיע בליל הבחירות כי לא יתפטר מתפקידו. בחודש פברואר 2022 הודח אוטול מתפקידו בהצבעת אי אמון של מפלגתו. בספטמבר 2022 נבחר במקומו פייר פולייב לראשות המפלגה. אוטול הודיע כי לא ירוץ בבחירות הבאות לפרלמנט והתפטר מחברותו בבית הנבחרים באוגוסט 2023.

## עמדותיו
בנושאי מדיניות חוץ, תמך בהסכם קנזו"ק, האיחוד הפוליטי והכלכלי בין קנדה, בריטניה, אוסטרליה וניו זילנד, בטענה כי ההסכם ייצור יותר מקומות עבודה לקנדים ויסייע להרחיק את קנדה מסין. הוא תמך בעידוד ייצור מקומי במידה מתונה. אוטול נחשב לידיד של ישראל, והוא הבטיח לתמוך בהעברת השגרירות הקנדית בישראל מתל אביב לירושלים.

אוטול ניסה להרחיב את קהל הבוחרים ולזכות בתמיכת המרכז הפוליטי. בשבועות שקדמו לבחירות, הדגיש אוטול כי הוא תומך בזכויות הקשורות להפלות, חזר בו מהבטחת הבחירות שלו להסיר את האיסור על כלי נשק מסוימים, והצהיר כי יגן על זכויותיהם של נשים ולהט"בים. הוא גם הבטיח ייצוג לעובדים בדירקטוריונים של תאגידים והגנה רבה יותר לעובדי קבלן – עמדות ששום מנהיג שמרני בקנדה לא נקט לפניו.

לאחר כישלונו בבחירות מול טרודו, הודח אוטול מראשות מפלגתו ב-2 בפברואר 2022, ברוב של 73 - 45.

## קישורים חיצוניים

* 

## הערות שוליים

קטגוריה:קנדים ממוצא בריטי
קטגוריה:עורכי דין קנדים
קטגוריה:אנשי צבא קנדים
קטגוריה:פוליטיקאים קנדים
קטגוריה:קנדים שנולדו ב-1973
אורבנו רטאצי

**אורבנו פיו פרנצ'סקו רטאצי** (באיטלקית: **Urbano Pio Francesco Rattazzi**; 29 ביוני 1808 – 5 ביוני 1873) היה מדינאי ופוליטיקאי איטלקי, מאבות איחוד איטליה וראש ממשלת איטליה ה-3 (ב-1862) וה-8 (ב-1867).
## ביוגרפיה
רטאצי נולד באלסנדריה, פיימונטה, הקיסרות הצרפתית הראשונה, ומשנת 1838 החל לעבוד בלשכת עורכי דין לאחר שהשלים את לימודיו. בשנת 1848 נשלח ללשכת הצירים של ממלכת סרדיניה בטורינו כנציג מטעם מחוז הבחירה של עיר הולדתו. דרך יכולתו הרטורית בעת דיונים הוא תרם להפלת ממשלת בלבו, ולזמן קצר החזיק בתיק שר ההדרכה הציבורית; לאחר מכן, בקבינט ג'יוברטי (1848–1849), הוא כיהן במשרת שר הפנים, ועם פרישתו של ג'יוברטי בשנת 1849 הפך למעשה לראש הממשלה. התבוסה במלחמת העצמאות האיטלקית הראשונה אילצה את רטאצי להתפטר במרץ 1849.

בחירתו לנשיא לשכת הצירים בשנת 1852 הייתה אחת התוצאות המוקדמות ביותר של ברית פוליטית בינו לבין קמילו בנסו די קאבור, קרי איחודם של אנשי הימין המתונים. לאחר שהתמנה לשר המשפטים בשנת 1853 נשא מספר הליכי רפורמה, שחלקם כללו דיכוי של מסדרי נזירים שונים. התסיסה האזרחית שנגרמה מהרפורמות הובילה אותו להתפטר מתפקידו בשנת 1858, אך נכנס שוב לקבינט בראשות לה מרמורה בשנת 1859 כשר הפנים.

כתוצאה מהמשא ומתן על העברת ניס וסבויה לידי הקיסרות הצרפתית השנייה הוא פרש פעם נוספת מהממשלה בינואר 1860. הוא מונה בידי ויטוריו אמנואלה השני, מלך איטליה לראש ממשלת איטליה במרץ 1862, לאחר פיטורי בטינו ריקאסולי, אך כתוצאה ממדיניות הדיכוי שלו כלפי ג'וזפה גריבלדי ואנשיו שפעלו באופן עצמאי הוא הודח מתפקידו בדצמבר אותה השנה. הוא התמנה בשנית לראשות הממשלה בשנת 1867, מאפריל עד אוקטובר, ולא הספיק לקדם את מדיניותו. הוא נפטר בפרוזינונה ב-5 ביוני 1873.

אשתו, עמה התחתן בשנת 1863, הייתה בתם של סר תומאס ווייס, הקונסול הבריטי באתונה, ולאטיטיה בונפרטה, אחייניתו של נפוליאון בונפרטה.

## קישורים חיצוניים

* 
* , האנציקלופדיה הבינלאומית החדשה, 1905 

קטגוריה:פוליטיקאים איטלקים
קטגוריה:ראשי ממשלת איטליה
קטגוריה:ילידי 1808
קטגוריה:נפטרים ב-1873
קמסו מארה

**יוסוף קמסו מארה** (בצרפתית: **Youssouf Kamso Mara**; נולד ב-24 בדצמבר 1994 בקונאקרי שבגינאה) הוא כדורגלן גינאי המשחק בעמדת הקשר בסלובן ליברץ ובנבחרת גינאה.

## קריירת מועדונים
בעונת  שיחק מארה בהייר מהליגות הנמוכות בצרפת. בעונת  חתם מארה בולאשים מליגת המשנה הצ'כית, ובחצי השני של העונה שיחק בהשאלה בויסוצ'ינה ייהלבה מליגת העל הצ'כית.

ב-18 ביולי 2018 חתם מארה בסלובן ליברץ מליגת העל הצ'כית. ב-30 ביולי ערך את הופעת הבכורה שלו במועדון, בהפסד 0–1 לוויקטוריה פלזן במסגרת המחזור השני בליגה לעונת . ב-14 במאי 2019 הבקיע את שער הבכורה שלו במועדון, בניצחון 0–1 על באניק אוסטרבה במסגרת בליגה. בשלוש העונות הראשונות שלו במועדון ערך מארה 83 הופעות ליגה במדי המועדון, בהן הבקיע עשרה שערים.

ב-13 בספטמבר 2021 חתם בבית"ר ירושלים. ב-26 בינואר 2022 שוחרר מבית"ר עקב מצבה הכלכלי הרעוע, אך ב-10 בפברואר שבועיים לאחר ששוחרר חזר לבית"ר ירושלים. בסוף העונה חזר לסלובן ליברץ.

## קריירה בינלאומית
ב-12 באוקטובר 2019 ערך מארה את הופעת הבכורה שלו בנבחרת גינאה, בהפסד 0–1 לנבחרת קומורו במשחק ידידות.

## קישורים חיצוניים

## הערות שוליים

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני סלובן ליברץ
קטגוריה:כדורגלני בית"ר ירושלים
קטגוריה:כדורגלני נבחרת גינאה
קטגוריה:כדורגלנים זרים בישראל
קטגוריה:ספורטאים גינאים בצרפת
קטגוריה:ספורטאים זרים בצ'כיה
קטגוריה:ספורטאים גינאים בישראל
קטגוריה:גינאים שנולדו ב-1994
תווית חומה

**תווית חומה**, באנגלית: **Brown sticker**, היא קטגוריה של קונבנציות הכרזה בברידג' המוגדרת על ידי התאגדות הברידג' העולמית  (WBF) כקשות להגנה ולכן השימוש בהן מותר רק בתחרויות ברמה גבוהה.

קונבנציה המוגדרת כתווית חומה היא קונבנציה העונה לפחות על אחד מהתנאים הבאים:

# הכרזת פתיחה בטווח של 2 עד 3 העשויה לתאר יד חלשה בסדרה לא ידועה.
# הכרזת אוברקול על הכרזה טבעית בגובה 1, שאינה מבטיחה לפחות ארבעה קלפים בסדרה ידועה.
# הכרזה המראה יד חלשה דו-סדרתית שבאחת הסדרות מוגדרת כסדרה של שלושה קלפים או פחות.
# הכרזה המשמשת להגנה על הכרזה פסיכית (באנגלית: Psychic bid) או על הכרזות פסיכולוגיות שיטתיות.
רק קטגוריה אחת מוגדרת כמותרת פחות לשימוש מתווית חומה. קטגוריה זו נקראת תווית צהובה או HUM (ראשי תיבות של: Highly unusual method).
## חריגים שאינם מוגדרים כתווית חומה
* Cue bid
* הכרזת אוברקול טבעית של 1NT  
* Multi two diamonds 
קונבנציה זו אינה מוגדרת על ידי התאגדות הברידג' העולמית כתווית חומה בגלל הפופולריות שלה. התאגדות הברידג' האמריקאית מתייחסת אליה כתווית חומה. 
## קישורים חיצוניים

* WBF SYSTEMS POLICY 2002, Page 3 WBF

## הערות שוליים

קטגוריה:ברידג'
אריק פאולסן

**אריק פאולסן** (בדנית: **Erik Pauelsen**; באוקטובר 1749 – 20 בפברואר 1790) היה צייר דני בולט במיוחד בנופיו ובדיוקנאות. עם זאת, הוא לא חווה את אותה רמת הצלחה כמו ינס יול וניקולאי אבידגור, בני דורו, ובשנת 1790 התאבד.

## ביוגרפיה
אריק פאולסן נולד בהימרלנד בתאריך לא ידוע באוקטובר 1749. מגיל צעיר הוא החליט להיות אמן. הוא נסע לקופנהגן ולמד באקדמיה המלכותית הדנית לאמנויות יפות בשנים 1770 עד 1777 שם זכה במדליית הכסף הגדולה ובמדליית הזהב הקטנה בשנת 1775 ולבסוף במדליית הזהב הגדולה בשנת 1777 יחד עם מלגת נסיעות של האקדמיה. הוא נסע לרומא דרך המבורג, דיסלדורף ופריז וביקר בדרזדן ובברלין בדרכו חזרה. במהלך מסעותיו הפך לחבר במספר אקדמיות זרות לאמנות וזכה לתואר פרופסור בדיסלדורף.

לאחר שובו לדנמרק, הוא הפך לחבר באקדמיה לאמנות אך נשלח למלא תפקיד פרופסור על ידי יאנס יול בשנת 1784 ולאחר מכן מונה לצייר בחצר המלוכה על ידי ויגיליוס אריקסן. שינויים אלה הפכו את פאולסן לאמן מתוסכל והוא נהיה ממורמר.

הוא נשאר צייר דיוקנאות פופולרי וגם נהנה מהצלחה כצייר נוף. בשנים 1785 עד 1786 הוא עיטר חדר באחוזה של פרדריק דה קונינק בברדגאדה. העיטורים, ציורי הקיר ודלתות הבית הציגו סצנות מסביבתו של הבית הכפר של דה קונינק מצפון לקופנהגן.

בשנת 1788 נסע לנורווגיה והחזיר סדרה של ציורי נוף אשר נרכשו על ידי אספני הציורים המלכותיים. עם זאת, הוא סבל מתחושה שמזלזלים בו, לעומת עמיתיו.

בשנת 1790 הוא התאבד בקפיצה מחלון בביתו.

פאולסן בולט במיוחד בנופיו. הוא ביקר בנורווגיה וצייר את סרפספוסן (1789), בין אלה שדיוקניהם צייר היו יוהנס אוולד (כ -1780, מוזיאון פרדריקסבורג), סורן גילדנדל ואשתו (1780), ופרידרייק ברון עם בתה אידה ברון (1789).

## גלריה

File:Erik Pauelsen - View of the Manor of Dronninggaard across Lake Fure, North Zealand. - KMSsp882 - Statens Museum for Kunst.jpg

File:Erik Pauelsen - Tistedalen ved Frederikshald i Norge - KMS907 - Statens Museum for Kunst.jpg

File:Symbolic allegory of the Union between the three Nordic countries in 1397.png

File:Carl Frederik Stanley.jpg

File:Johanne Charlotte Sophie Zinn, née Preisler (1754-1833).jpg

File:Erik Pauelsen - Elisabeth Schneider (née van Hemert).png

File:Lambert Krahe (1781).jpg

## קישורים חיצוניים

## הערות שוליים

קטגוריה:ציירים דנים
קטגוריה:דנים שנולדו ב-1749
קטגוריה:נפטרים ב-1790
נקודת גרינל

[ממוזער|תצלום היסטורי של נקודת גרינל ושל [מפל סוויפטקרנט. צילום מעשה ידי טי. ג'יי. היילמן.]]
**נקודת גרינל** (באנגלית: **Grinnell Point**) היא שלוחה הררית בשטח הפארק הלאומי גליישר, ברכס לואיס, המהווה חלק מהרי הרוקי, במחוז גליישר שבמדינת מונטנה שבארצות הברית.

## גאוגרפיה
נקודת גרינל היא שלוחה של הר גרינל, הממוקם 0.34 קילומטרים מערבית - דרומית-מערבית לנקודה.

גובהה של הנקודה 2,316 מטרים מעל פני הים

נקודת גרינל היא ההר ה-1,227 בגובהו במדינת מונטנה, וההר ה-14,502 בגובהו בארצות הברית.

הנקודה ממוקמת בשטח הפארק הלאומי גליישר.

בשל יופייה של השלוחה, ובעיקר בשל מיקומו הבולט בסמוך ממערב לאגם סוויפטקרנט, שמעליו נקודת גרינל מתנשאת, וכן בשל מיקומו למול מלון מני גליישר, השלוחה היא ההר המצולם ביותר בפארק הלאומי גליישר.

בשל מיקומו הבולט, הנקודה מזוהה לרוב, בטעות, כהר גרינל.

## היסטוריה
### מקור השם

נקודת גרינל נקראת על שמו של ההיסטוריון, האנתרופולוג וחוקר הטבע, ג'ורג' בירד גרינל (George Bird Grinnell), אשר יזם את הקמת הפארק הלאומי גליישר.

## ראו גם

* אגם גרינל

## לקריאה נוספת

• Best Backpacking Trips in Montana, Wyoming, and Colorado, **[https://books.google.co.il/books?id=UjWODwAAQBAJ&pg=PA22&lpg=PA22&dq=%22Grinnell+Point%22+Montana&source=bl&ots=tOpJPpmMq-&sig=ACfU3U3UxD_8-1Cl2UNn5wRJ8icRprC2uw&hl=en&sa=X&ved=2ahUKEwjcsoyMvYnzAhUSkRQKHR-qDCk4ZBDoAXoECA8QAw#v=onepage&q=%22Grinnell%20Point%22%20Montana&f=false Best Backpacking Trips in Montana, Wyoming, and Colorado]**, P 22

## קישורים חיצוניים

* נקודת גרינל באתר peakbagger
* נקודת גרינל באתר summitpost
* מפה טופוגרפית תלת־ממדית של אזור נקודת גרינל
* מפת אזור נקודת גרינל
* נקודת גרינל באתר peakery (מרחקים לאתרים סמוכים)
* מסלולי הליכה (טרק) סביב אגם גרינל ונקודת גרינל

## הערות שוליים

גרינל, נקודת
גרינל, נקודת
גרינל, נקודת
בית צאלח

**בית צַאלָח** היה אחד מבתי הכנסת העתיקים והחשובים ברובע היהודי בצנעא שבתימן, ובו התקיימה הישיבה הכללית.

## היסטוריה
בית הכנסת נבנה בשנת ה'ת"ם (1680), והיה בין בתי הכנסת הראשונים שנבנו אחרי חזרת יהודי צנעא מגלות מוזע וההתיישבות בקאע אל-יהוד. את בית הכנסת בנה מארי צאלח בן יחיא, אבי משפחת צאלח (מארי צאלח צאלח, מהרי"ץ, מארי אברהם צאלח ועוד רבים), כבית כנסת משפחתי.

בשנת ה'תקכ"ב (1762) נהרס בית הכנסת יחד עם שאר בתי הכנסת בעיר עקב גזירת חורבן בתי הכנסת של האימאם אלמהדי. לאחר ביטול הגזירה כעבור כ-30 שנה, שופץ בית הכנסת על ידי מהרי"ץ. בית הכנסת נחנך מחדש בשנת ה'תקנ"ז (1797).

הרב עמרם קורח סבור שלפני גזירת החורבן נמכר בית הכנסת לרב שלום עראקי, ולאחר הגזירה נקנה על ידי מהרי"ץ ונבנה מחדש. פרופ' יהודה רצהבי סבור שבית הכנסת לא נמכר לרב שלום עראקי, אלא שהיו קיימים שני בתי כנסת, אחד בית צאלח, ובית כנסת נוסף בבית מהרי"ץ, שלאחר שמהרי"ץ קנה את בית צאלח איחד בין בתי הכנסת.

בסביבות שנת ה'תרצ"ו (1936) פרצה מחלוקת על בעלות בית הכנסת, בין פלג הדרדעים לפלג העיקשים. לאחר התערבות האימאם יחיא והשופט מוחמד אבו טאלב, נגזרה גזירה להרוס את כל בתי הכנסת עליהם יש מחלוקת, וביניהם בית צאלח. מתפללי בית הכנסת ותושבי השכונה יצאו להפגנה מול בית האימאם יחיא ובנו אחמד, שהורה להפסיק מיידית את ההרס.

בית הכנסת המשיך לתפקד עד עליית יהודי תימן לארץ ישראל בשנת ה'תש"ט (1949) במבצע על כנפי נשרים.

## מעמד ומבנה
מבנה בית הכנסת היה מרובע, והיה מפואר ביותר. לבית הכנסת הייתה חצר גדולה מצדו הצפוני. בבית הכנסת היו 4 ארונות קודש מלאים בעשרות ספרי תורה, וביניהם ספר תורה עתיק ומקודש המכונה "אלזָקֵן".

בית הכנסת היה חשוב ביותר, ומהרי"ץ הזכירו בקינתו על חורבן בית הכנסת: .

בבית הכנסת התקיים מוסד הישיבה הכללית, שפעלה בו החל משנת ה'ת"ם (1680) עד ה'תרס"ה (1905), בו בוטלה הישיבה עקב מאורעות חוזת אלנפר ופטירת רוב חכמיה.

בית הכנסת שימש לעצרות תפילה המוניות, מפאת גודלו, יופיו וחשיבותו.

לבית הכנסת היו מנהגים ייחודיים שנהגו רק בו ולא בשאר בתי הכנסת בעיר.

## מנהיגים מפורסמים בבית הכנסת
* מארי צאלח צאלח
* מהרי"ץ
* מארי אברהם צאלח

## בירושלים
לאחר עליית יהודי תימן לארץ ישראל, הוקם בשכונת בית ישראל בירושלים בית כנסת שנקרא "חברת אחים – בית צאלח", על שמו של בית הכנסת בצנעא. בבית כנסת זה התפללו מרבני ירושלים, כגון מארי רצ'א צארום, מארי יוסף צאלח הזהב, ועוד רבים.

## ראו גם
* בית אלשיך
* בית אלאוסטא

## לקריאה נוספת
* יחיאל נחשון, **בתי כנסת בצנעא (מאות י"ח–י"ט)**, הוצאת האגודה לטיפוח חברה ותרבות, נתניה ה'תש"ס (2000), עמודים 115–119

## קישורים חיצוניים
* 

## הערות שוליים

צאלח
בית צאלח
קינגס לין

**קינגס לין** (באנגלית: **King's Lynn**) עד 1537 נקראה בישופס לין (Bishop's Lynn) היא עיר נמל ועיר שוק בנורפוק, אנגליה. 158 ק"מ צפונית ללונדון ו-71 ק"מ מערבית לנוריץ'.

## שם העיר
משמעות המילה llyn בוולשית אגם וייתכן שמקורה אנגלו סקסונית. בספר יום הדין (1085) מוזכר אזור בריכות מים לצורך אידוי והפקת מלח בישול בשם Lena. כיוון שהעיר הייתה תחת שליטתו של בישוף נוריץ' נקראה בישופס לין (בלטינית Len Episcopi). בעת הרפורמציה באנגליה שונה שם העיר ל-Lenne Regis קינגס לין. באופן מקומי ההתייחסות לעיר היא כאל "לין" בלבד.

## היסטוריה
במקום התקיימה עיר שוק קטנה בחסות הבישוף מאז המאה ה-11, אולם העיר החלה להתפתח רק עם הסטת ערוץ נהר אוּז הגדול במאה ה-13. הקהילה היהודית בעיר הושמדה בפברואר 1189, ככל הנראה בהקשר עלילת הדם של נוריץ' והותר ליהודים לשוב ולהתיישב בה ב-1238.

במאה ה-14 וה-15 התפתח במקום הנמל החשוב ביותר של אנגליה, בשל מיקומה על נתיב השיט של ברית ערי הנזה ששלטו במסחר בצפון-מערב אירופה. מאותה תקופה שרדו השער הדרומי של ביצורי העיר, מחסן הסחורות היחיד של ההנזה ששרד ובניין הגילדהול.

ב-1537, במסגרת פירוק המנזרים באנגליה, שינה הנרי השמיני, מלך אנגליה את שיוך העיר מהבישוף לכתר ופירק את מנזר הבנדיקטינים בעיר. במהלך המאה ה-16 סבלה העיר מהתפרצות מגפות. ב ירד מאוד מעמדה של העיר כנמל מחסרי, עקב התחזקות נמלי מערב אנגליה (בפרט ליברפול) והסחר הטרנס-אטלנטי ועלייתו של נמל לונדון. אולם היא המשיכה להיות נמל דיג משמעותי, אתר מספנות ותעשייה הקשורה לימאות כתעשיית חבלים ומפרשים.

ב-1847 חוברה העיר לרשת מסילות הברזל ובמלחמת העולם הראשונה (19 בינואר 1915) הייתה העיר הבריטית הראשונה שהופצצה מן האוויר.

בשנות ה-60 של המאה ה-20 עברה העיר תנופת פיתוח שכללה שיפוץ והרחבה, הרס מבנים ישנים ובניית מתחמי דיור, מסחר, בילוי ותעסוקה. זאת כחלק ממדיניות פיזור האוכלוסין בדרום-מזרח אנגליה, כפתרון לבעיית "התפוצצות האוכלוסין" במטרופולין של לונדון.

ב-2006 הצטרפה קינגס לין ל"ברית ערי ההנזה החדשה", יוזמה בינלאומית לשיתוף פעולה בין ערים על גדות הים הצפוני והים הבלטי שהשתייכו בעבר לברית ערי הנזה.

## קישורים חיצוניים

* 
* היסטוריה קצרה של לין
* King's Lynn is fastest growing port in Britain, Business Weekly, 4 בנובמבר 2009
* תוכנית לקינגס לין 2000–2023
* ריכוז מקורות
* 

## הערות שוליים

קטגוריה:נורפוק: יישובים
קטגוריה:אנגליה: ערי נמל
קטגוריה:מזרח אנגליה (אזור מנהלי): ערים
קטגוריה:הים הצפוני: ערי נמל
טרה מאן

**טרה-שון אלברט מאן** (באנגלית: **Tre'Shaun Albert Mann**; נולד ב-3 בפברואר 2001) הוא כדורסלן אמריקאי, שמשחק בקבוצת שארלוט הורנטס מליגת ה-NBA, בעמדת הרכז.

## קריירת מכללות
מאן נולד וגדל בעיר גיינסוויל שבפלורידה, ובשנת 2019 החל ללמוד באוניברסיטת פלורידה. בעונתו הראשונה בליגת המכללות עם ה"גייטורס" קלע מאן 5.3 נקודות בממוצע למשחק, ובעונה העוקבת שימש כשחקן חמישייה קבוע, ותרם 16.0 נקודות, 5.6 ריבאונדים ו-3.5 אסיסטים בממוצע למשחק. במרץ 2021 הודיע על עזיבתו את האוניברסיטה, לאחר שנתיים בלבד, לטובת התמודדות לבחירה בדראפט ה-NBA.

## קריירת משחק
בדראפט ה-NBA 2021 נבחר מאן על ידי אוקלהומה סיטי ת'אנדר, בבחירה ה-18.

## סטטיסטיקה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פלורידה: כדורסלנים
קטגוריה:כדורסלני אוניברסיטת פלורידה
קטגוריה:בחירות דראפט של אוקלהומה סיטי ת'אנדר
קטגוריה:כדורסלני אוקלהומה סיטי ת'אנדר
קטגוריה:אמריקאים שנולדו ב-2001
ג'יילן ג'ונסון

**ג'יילן טייריס ג'ונסון** (באנגלית: **Jalen Tyrese Johnson**; נולד ב-18 בדצמבר 2001) הוא כדורסלן אמריקאי המשחק בקבוצת אטלנטה הוקס מליגת ה-NBA, בעמדת הסמול פורוורד.

## קריירת מכללות
ג'ונסון נולד וגדל בעיר וואסה שבוויסקונסין, ובשנת 2020 החל ללמוד באוניברסיטת דיוק. ב-15 בפברואר 2021, לאחר 13 משחקים עם קבוצת הכדורסל של האוניברסיטה – ה"בלו דבילס" – הודיע על עזיבתו את האוניברסיטה על מנת לטפל בפציעה בכף רגלו, לקראת דראפט ה-NBA 2021. בעונתו היחידה בליגת המכללות רשם ג'ונסון ממוצעים של 11.2 נקודות, 6.1 ריבאונדים 2.2 אסיסטים, 1.2 חטיפות ו-1.2 חסימות למשחק.

## קריירת משחק מקצועית
בדראפט ה-NBA 2021 נבחר ג'ונסון על ידי אטלנטה הוקס, בבחירה ה-20.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ויסקונסין: כדורסלנים
קטגוריה:כדורסלני אוניברסיטת דיוק
קטגוריה:בחירות דראפט של אטלנטה הוקס
קטגוריה:כדורסלני אטלנטה הוקס
קטגוריה:משתתפי משחק האולסטאר של ה-NBA
קטגוריה:אמריקאים ילידי ויסקונסין
קטגוריה:אמריקאים שנולדו ב-2001
עלילת הדם של נוריץ'

250px|ממוזער|שמאל|תיאור צליבתו של ויליאם על ידי היהודים, איור על עץ מהכנסייה בנוריץ', המאה ה-15
**עלילת הדם ב[[נוריץ']]** שבמזרח אנגליה היא עלילת הדם המפורסמת הראשונה באירופה.

העלילה הופצה והתפרסמה בספרו של הנזיר תומאס ממונמות' , "החיים והפסיון של ויליאם הקדוש"  שחובר בין השנים 1150–1172, המתעד אירוע שהתרחש בשנת 1144. תומאס סיפר כי גופתו של ילד קטן (בן 12), ויליאם שמו, התגלתה ביום שישי, 23 במרץ 1144 ביער ת'ורפ . הנרי מספרוסטון (Sprouston) היה שומר יערות אשר גילה את גופת הילד הערומה והמעונה. אולם, בשל חגיגות הפסחא הקרבות, לא טיפל בגופה במשך שלושה ימים, ואז חזר למקום וקבר אותה. הגופה לא הרקיבה ו"נתגלו עליה סימני מות קדושים". גבירה בשם לדגארדה (Ledgarda) זיהתה את הקבר בשל קרני אור שבקעו ממנו. דודו של הנער, גודווין סטראט (Strut), יצא לחפש אחריו וזיהה אותו.

בסינוד הפסחא, שהתכנס באותה עת בנוכחות בישוף נוריץ' ונכבדי כנסייה, גולל סטראט את העלילה לפיה נרצח הילד כחלק מפולחן יהודי.

הקהילה היהודית הואשמה ברצח לצרכים דתיים. ראש מנזר נוריץ' התכוון בכך לעורר עלייה לרגל למנזר שלו, שבו נתרחשו כביכול מעשי נסים, וזאת במטרה לשפר את מצבו של המנזר.

ההכרעה בדין מה יעשה ליהודים הייתה בסמכותו של השריף של נוריץ' - נציג חוק המלך. הוא נתן ליהודי העיר מחסה בטירת נוריץ' והגן עליהם מפני זעם ההמון. אולם, בחודשים שלאחר מכן מספר יהודים נרצחו ועונו, כולל היהודי אלעזר, שבביתו כביכול נרצח ועונה הילד.

תומאס אסף כמה עדויות כביכול לכך שיד היהודים הייתה במעל: משרתת בבֵית אחד מנכבדי היהודים סיפרה שראתה שם ילד צלוב. נוצרי אחר סיפר כי פגש ביהודים המובילים את הגופה ליער. בנוסף, נודע לו מתיאובלד מקיימברידג', יהודי שהמיר דתו, כי מדי שנה מתכנסים היהודים לקבוע באיזו מעיירות היהודים יוטל להביא קורבן נוצרי עבור פסח של אותה שנה. לדברי אותו מקור, בשנת 1144 בכינוס יהודים בעיר נרבון בצרפת, נפל הגורל על נוריץ'. לא בטוח שתרומתו של תיאבולד לעלילה אכן השפיעה על התוצאה וישנם היסטוריונים הסוברים שכלל לא היה יהודי שהתנצר בשם תיאבולד מקיימברידג'. על יהודי זה אמר אחד ההיסטוריונים כי עדותו הייתה "היסוד למיתוס של עלילות הדם".

היהודים לא הואשמו מבחינה שלטונית רשמית. אולם ההאשמות שפרסם תומאס חלחלו לתודעה העממית באזור.

## לקריאה נוספת
* א.מ. הברמן, **ספר גזרות אשכנז וצרפת**, תרשיש, ירושלים, תש"ו
* מאיר קוטיק, **משפט בייליס: עלילת דם במאה העשרים**, הוצאת מלוא, תל אביב, תשל"ט 1978

## קישורים חיצוניים

* הפסיון של ויליאם הקדוש

## הערות שוליים

נוריץ'
קטגוריה:נוריץ'
קטגוריה:הממלכה המאוחדת: אנטישמיות
טריי מרפי

**קנת' "טריי" מרפי השלישי** (באנגלית: **Kenneth "Trey" Murphy III**; נולד ב-18 ביוני 2000) הוא כדורסלן אמריקאי, שמשחק בקבוצת ניו אורלינס פליקנס מליגת ה-NBA, בעמדת הסמול פורוורד.

## קריירת מכללות
מרפי נולד בדרהאם שבקרוליינה הצפונית, ובנעוריו למד בעיר קרי הסמוכה. בשנת 2018 החל ללמוד באוניברסיטת רייס שביוסטון, טקסס, ובשתי עונותיו בקבוצת הכדורסל שלה קלע 10.9 נקודות בממוצע למשחק.

בשנת 2020 עבר לאוניברסיטת וירג'יניה, והצטרף לקבוצתה – "וירג'יניה קאבלירס". בעונתו היחידה במדיה קלע 11.3 נקודות למשחק, באחוזי קליעה מצוינים מכל הטווחים; 50.3% מהשדה, 43.3% מהשלוש ו-92.7% מהעונשין. בסיום אותה עונה עזב את האוניברסיטה, לטובת התמודדות לבחירה בדראפט ה-NBA.

## קריירת משחק מקצועית
בדראפט ה-NBA 2021 נבחר מרפי בבחירה ה-17 על ידי ממפיס גריזליס, ומיד הועבר בטרייד לניו אורלינס פליקנס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:דרהאם: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת וירג'יניה
קטגוריה:בחירות דראפט של ממפיס גריזליס
קטגוריה:כדורסלני ניו אורלינס פליקנס
קטגוריה:אמריקאים שנולדו ב-2000
אייזיאה ג'קסון

**אייזיאה ג'ומאר ג'קסון** (באנגלית: **Isaiah Ju'mar Jackson**; נולד ב-10 בינואר 2002) הוא כדורסלן אמריקאי, שמשחק בקבוצת אינדיאנה פייסרס מליגת ה-NBA, בעמדות הפאוור פורוורד והסנטר.

## קריירת תיכונים ומכללות
ג'קסון נולד וגדל בעיר פונטיאק שבמישיגן. בשנת 2018 עבר ללמוד בבית הספר התיכון "SPIRE Academy" אשר בז'נבה, אוהיו, ושיחק בקבוצת הכדורסל שלו לצד הרכז לאמלו בול.

בשנת 2020 החל ללמוד באוניברסיטת קנטקי, ושיחק בקבוצת הכדורסל שלה – "קנטקי ויילדקטס" – תחת המאמן ג'ון קליפארי. לאורך עונתו היחידה בליגת המכללות העמיד ממוצעים של 8.4 נקודות, 6.6 ריבאונדים ו-2.6 חסימות למשחק, ובסיומה נבחר ל"חמישיית ההגנה של המחוז הדרום-מזרחי". במרץ 2021 עזב את האוניברסיטה, לאחר שנה אחת בלבד, לטובת התמודדות לבחירה בדראפט ה-NBA.

## קריירת משחק מקצועית
בדראפט ה-NBA 2021 נבחר ג'קסון בבחירה ה-22 על ידי לוס אנג'לס לייקרס, ומיד הועבר בטרייד לאינדיאנה פייסרס.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מישיגן: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של לוס אנג'לס לייקרס
קטגוריה:כדורסלני אינדיאנה פייסרס
קטגוריה:אמריקאים שנולדו ב-2002
You Have Been Loved

"**You Are Been Loved**" הוא סינגל של הזמר האנגלי ג'ורג' מייקל שהוקלט לאלבום האולפן השלישי שלו, *Older*. השיר, שיצא, על ידי וירג'ין רקורדס, ב-8 בספטמבר 1997, נכתב על ידי מייקל ודייוויד אוסטין והופק על ידי מייקל. נכון לספטמבר 2021, השיר הושמע למעלה מ-15 מיליון פעמים בספוטיפיי.

## רקע
מייקל כתב את השיר על מאהבו, אנסלמו פלפה, שמת ממחלה הקשורה לאיידס ב-1993.

## ביקורת
בעיתון *Sunday Mirror* נכתב כי: "בלדה יפה. בהתחשב באירועים האחרונים, זה מכה את האקורד המושלם. מספיק."

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1996
קטגוריה:סינגלים מ-1997
קטגוריה:שירי ג'ורג' מייקל
קטגוריה:שירים באנגלית
קטגוריה:שירים שנכתבו על ידי ג'ורג' מייקל
קטגוריה:שירי הנצחה
קטגוריה:שירי להט"ב
קטגוריה:שירים על איידס
קטגוריה:בלדות נשמה
קטגוריה:בלדות פופ
קטגוריה:סינגלים בהוצאת וירג'ין רקורדס
נטע אריאל

ממוזער|פרס היצירה בתחום הציונות
[ממוזער|נטע אריאל באירוע לכבוד בית הספר [מעלה - בית הספר לקולנוע ולטלוויזיה|מעלה, בבית הנשיא]]
ממוזער|נטע אריאל, שר התרבות חילי טרופר, נספחת התרבות בצרפת ורד הלר, ועוזרת השר מיכל אלרן, בפסטיבל קאן 2021
**נטע אריאל** (נולדה בי"ז באדר, 29 בפברואר 1956) היא מנהלת בית הספר לקולנוע מעלה, במאית הסרט התיעודי המראה של השמש, המספר את סיפור חייה ומותה של נווטת הקרב הדתייה הראשונה תמר אריאל (שהייתה אחייניתה).

## קורות חיים
נטע אריאל, בתם של חיה (לבית משפחת קלכהיים) ומרדכי סלע (לבית משפחת קופפשטיין), נולדה בקיבוץ עין צורים. גדלה בקריות שליד חיפה. שירתה בצבא בגרעין נח"ל. בוגרת החוגים למדע המדינה ותולדות התיאטרון באוניברסיטה העברית בירושלים.

בשנת 1985 ייסדה, כתבה וערכה את "גושפנקא" עיתון של המועצה האזורית גוש עציון. כתבה את ספרה "ילד מתנה", ספר ילדים על ילד מאומץ, בהוצאת ידיעות אחרונות. בשנת 1995 החלה לעבוד בבית הספר לקולנוע מעלה בירושלים כסגנית מנהל ומנהלת אקדמית. מאז שנת 2001 מנהלת את בית הספר.

במהלך השנים יזמה והקימה בבית ספר מעלה, את המרכז לווידאו תרפיה וכן את השלוחה החרדית המותאמת לנשים חרדיות. בשנת 2015 קיבלה את אות יקיר בני עקיבא, במסגרת חגיגות 85 שנה לתנועה, על פועלה בתחום קידום הקולנוע היהודי-ישראלי. באותה שנה קיבלה את אות אשת השנה של תנועת "אמונה" במסגרת יום האישה הבינלאומי.

## חיים אישיים
אריאל נשואה לאל"ם שלמה אריאל, הם מתגוררים באפרת ולהם 5 ילדים.

## קישורים חיצוניים

* 
* ספרה של נטע אריאל: ילד מתנה. באתר סימניה
*ראיון באנגלית ב: ILTV Israel News
* 

## הערות שוליים

קטגוריה:אנשי קולנוע ישראלים
קטגוריה:אפרת: אישים
קטגוריה:חברי גרעיני נח"ל
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:מנהלות בתי ספר ישראליות
קטגוריה:מנהלי בתי ספר ישראלים
קטגוריה:מתנחלות
קטגוריה:עין צורים: אישים
קטגוריה:ישראליות שנולדו ב-1956
קטגוריה:ישראלים שנולדו ב-1956
סמסונג גלקסי A52

**סמסונג גלקסי A52** (באנגלית: **Samsung Galaxy A52**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. המכשיר הוכרז ב-17 במרץ 2021 באירוע "Awesome Unpacked" של סמסונג. הוא יורשו של סמסונג גלקסי A51, ובנוסף לכך מגיע גם עם 5G בגרסת ה-A52s.

## מפרט
### חומרה
המכשיר מצויד במסך בגודל 6.5 אינץ' ברזולוציה 1080x2400 פיקסלים. המסך מסוג סופר AMOLED עם יחס גובה-רוחב של 20:9.

לטלפון זה ישנו מעבד בעל ליבה אוקטאנית ו-Adreno 619 GPU. הזיכרון הוא בנפח הוא 4, 6 או 8 ג'יגה בייט. המכשיר מופעל על ידי סוללה בקיבולת 4500 מיליאמפר-שעה עם תמיכה בטעינה מהירה בת 25 וואט.

#### מצלמה

המכשיר מצויד במערך בעל ארבע מצלמות, הכולל: מצלמה ראשית ברזולוציית 64 מגה-פיקסל עם ייצוב תמונה אופטי; מצלמת זווית רחבה ברזולוציית 12 מגה פיקסל; מצלמת עומק ברזולוציה 5 מגה פיקסל וחיישן עומק ברזולוציה בת 5 מגה פיקסל. כמו כן, למכשיר ישנה מצלמה קדמית ברזולוציית 32 מגה פיקסל.

### תוכנה
המכשיר הושק עם מערכת ההפעלה אנדרואיד 11 בממשק המותאם של סמסונג - One UI.

באוגוסט 2021 השיקה סמסונג את "עדכון אבטחה 3.1.1" של One UI.

## קישורים חיצוניים

* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
A52
קטגוריה:מכשירים שהושקו ב-2021
סטיב גנדרסון

**סטיבן קרייג גנדרסון** (באנגלית: **Steven Craig Gunderson**; נולד ב-10 במאי 1951) הוא איש ציבור אמריקאי, שכיהן כחבר בית הנבחרים של ארצות הברית מטעם מחוז הקונגרס השלישי של מדינת ויסקונסין בשנים 1981–1997. בעבר היה הנשיא והמנכ"ל של "מועצת הקרנות" (Council on Foundations). הוא חבר הקונגרס הרפובליקני ההומוסקסואל הראשון שנבחר מחדש לבית הנבחרים אחרי שהוצא מהארון.

## ביוגרפיה
גנדרסון גדל ליד וייטהול (Whitehall) שבוויסקונסין. לאחר שלמד באוניברסיטת ויסקונסין–מדיסון, המשיך ללמוד בבית הספר לשידור ע"ש בראון שבמיניאפוליס במינסוטה.

בין השנים 1975–1979 כיהן גנדרסון באספה המדינתית של ויסקונסין, הבית התחתון בבית המחוקקים המדינתי. בשנת 1980 נבחר אל בית הנבחרים של ארצות הברית כנציג מחוז הקונגרס השלישי של ויסקונסין. הוא הושבע לתפקידו עם התכנסות הקונגרס ה-97, ומילא שמונה תקופות כהונה בבית הנבחרים שעד שפרש מהקונגרס לקראת בחירות האמצע ב-1996.

בראשית מאי 1994 גנדרסון הוצא מהארון כהומוסקסואל במליאת בית הנבחרים על ידי חבר הקונגרס בוב דורנן  מקליפורניה, במהלך דיון בנושא מימון פדרלי לתוכניות לימוד גיי פרנדליות. בכך נהפך לאחד מחברי הקונגרס ההומואים הגלויים הראשונים והרפובליקני ההומו הראשון בבית הנבחרים. בשנת 1996 היה גנדרסון הרפובליקני היחיד בקונגרס שהצביע נגד "חוק הגנת הנישואין", ונודע כתומך בולט בזכויות להט"ב בארצות הברית אחרי עזיבתו את החיים הפוליטיים. בתקופתו בבית הנבחרים היה גנדרסון אחד משני הרפובליקנים היחידים שהיו הומוסקסואלים גלויים, לצד ג'ים קולבה  מאריזונה.

גנדרסון דגל בזכויות הגירה מורחבות לבני ההמונג, שהיו בעלי ברית של הכוחות המזוינים של ארצות הברית במהלך מלחמת וייטנאם, ומאוחר יותר התמודדו עם רדיפות תחת השלטון הקומוניסטי בלאוס. בינואר 2010 מונה גנדרסון בידי נשיא ארצות הברית ברק אובמה לחבר ב"וועדת הנשיא לעמיתי הבית הלבן".

## קישורים חיצוניים

* 

## הערות שוליים

קטגוריה:אמריקאים ילידי ויסקונסין
קטגוריה:בוגרי אוניברסיטת ויסקונסין–מדיסון
קטגוריה:חברי בית המחוקקים של ויסקונסין
קטגוריה:חברי בית הנבחרים של ארצות הברית מוויסקונסין
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:פוליטיקאים להט"בים אמריקאים
קטגוריה:אמריקאים שנולדו ב-1951
אורה (יצרנית רכב)

**אורה** (באנגלית: **ORA**; בסינית: **欧拉**) היא יצרנית מכוניות סינית של מכוניות חשמליות. היא הוקמה ב-2018 על ידי גרייט וול מוטורס במחוז חביי שבסין, כמותג משנה לייצור רכבים חשמליים. בתחילת דרכה הציגה שתי מכוניות, "iQ" ו"בלאק קאט", ובהמשך הושקו גם "וויט קאט" ו"גוד קאט" (המכונה באירופה ובישראל "Funky Cat").

בין מכוניות הקונספט של החברה: אורה בלט קאט, ביג קאט, לייטנינג קאט ופוטוריסט.

## קישורים חיצוניים

* 
* 

## הערות שוליים

*
+
קטגוריה:יצרני מכוניות חשמליות
קטגוריה:יצרני רכב סיניים
אנסמבל ארס נובה

**אנסמבל ארס נובה** (בצרפתית: **ensemble Ars nova**, הוא הרכב קאמרי אינסטרומנטלי עכשווי, שנוסד בצרפת בשנת 1963. מייסד ההרכב הוא המנצח מריוס קונסטן. המנהל הנוכחי הוא פיליפ נאהון.

האנסמבל עובד עם מלחינים בני זמננו, כגון פסקל דוזאפן, ברנרד קאוואנה, אנדי אמלר, ז'ורז' אברגיז, קלוד ברתלמי, לוק פרארי, ז'אן-פייר דרואה, אלכסנדרוס מרקס ונגויין-תיאן דאו. האנסמבל פועל בתמיכת משרד התרבות והתקשורת הצרפתי, עיריית פואטייה ואגודת הסופרים, המלחינים והמוציאים לאור של מוזיקה (SACEM).

## קישורים חיצוניים
* 
 

* https://oara.fr/compagnie/ars-nova-ensemble-instrumental-
* https://rateyourmusic.com/artist/ars-nova-ensemble-instrumental


קטגוריה:הרכבים מוזיקליים
קטגוריה:הרכבים קאמריים
קטגוריה:מוזיקה של המאה ה-20
קטגוריה:תזמורות צרפתיות
שורש 53

**שורש 53**, **גוּאַנְג בּוּ**, או "יֶן בּוּ" (בסינית: **广部**, פיניין: **Guǎng (yǎn) bù**) הוא השורש החמישים-ושלושה של הכתב הסיני. פירושו "**בית על מצוק**", "**מרווח**" או "**מחסה**" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 15 תווים (מתוך 49,030) שניתן למצוא תחת שורש זה.

בנוסף, **广** הוא גם הצורה המפושטת של  (גם הוא נהגה *guǎng*).

## התפתחות

קובץ:广-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500–3,000 שנה
קובץ:广-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:广-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+5E7F

קטגוריה:שורשים (כתב סיני)
גן לאומי צבעי מכתש רמון

**גן לאומי צבעי מכתש רמון** הוא גן לאומי הנמצא במכתש רמון, על שטח ששימש עד שנות האלפיים לכריית מחצבים ומינרלים המצויים במכתש. האזור הוכרז כגן לאומי בשנת 2017 ונפתח לציבור בדצמבר 2019.

בשטח הגן הלאומי פעלו מספר מחצבות. החל משנות ה-90 נאסרה פעילות הכרייה והמכתש הוכרז כאזור לשימור. 

המחצבות הרבות שוקמו ובאזור בוצע פיתוח מואץ לשיקום הנוף בשיתוף פעולה של רשות הטבע והגנים, עיריית מצפה רמון ובמימון של הקרן לשיקום מחצבות.

הגן הלאומי צבעי מכתש רמון נמצא בלב מכתש רמון, מדרום לנחל רמון וכ-6 קילומטרים מדרום-מזרח למצפה רמון. כביש סלול יוצא מכביש 40 מזרחה בשטח הגן, ומסתיים סמוך לחאן בארות.

## גלריה

Ramon Colors National Park 6.jpg|מחצבה נטושה בגן הלאומי
Ramon Colors National Park 1.jpg
IHM_אנדרטת_המחצבה.jpeg|כבשן החרסית
IHM אנדרטת המחצבה 2.jpeg
Ramon Colors National Park 2.jpg|האגם הגדול 
Rock layers in Ramon Colors National Park 3.jpg|מאגר מים ושכבות סלע במחצבה
Rock layers in Ramon Colors National Park 2.jpg|שכבות סלע בגן הלאומי


## קישורים חיצוניים

* גן לאומי צבעי מכתש רמון, באתר רשות הטבע והגנים
* גן לאומי צבעי מכתש רמון, באתר למטייל
* 
* 

קטגוריה:הנגב: גנים לאומיים
קטגוריה:מכתש רמון
ניטראט (קבוצה פונקציונלית)

בכימיה אורגנית, **ניטראט** (באנגלית: **Nitrate**, בעברית: **חַנְקָה**) הוא שמה של קבוצה פונקציונלית וכן של כל תרכובת המכילה אותה. ניטראט הוא יון רב-אטומי  בעל נוסחה כימית של NO3-. מלחים המכילים יון זה נקראים **ניטראטים**. ניטראטים הם מרכיבים עיקריים בדשנים כגון אשלגן חנקתי ובחומרי נפץ. לניטראטים יש חשיבות בתהליכים ביוכימיים שונים המתרחשים בגוף, אך במקרים מסוימים הם עשויים להגיב וליצור חומרים מסרטנים. כמעט כל הניטראטים האנאורגנים מסיסים במים, דוגמה לניטראט שאינו מסיס במים הוא הביסמוט אוקסיניטראט  (Bi5H9N4O22).

## מבנה
[ממוזער|יון הניטראט במצב ה[רזוננס כימי|רזוננס עם המטענים החלקיים של האטומים המרכיבים אותו.]]
היון הוא הבסיס המצומד של חומצה חנקתית, העשוי מאטום חנקן אחד במרכז המוקף בשלושה אטומי חמצן הקשורים אליו בקשרים זהים במשולש מישורי. ליון מטען פורמלי של , כאשר לכל אחד מאטומי החמצן מטען חלקי של , ולאטום החנקן מטען חלקי של . חילוק מטענים זה מוביל לרזוננס הבא:
גבול|מרכז|לא ממוסגר|399x399 פיקסלים

## ניטראטים תזונתיים
מקור עשיר לניטראט אנאורגני בתזונה האנושית מגיע מעלים ירוקים כמו תרד ובן-חרדל מצוי. הניטראט הוא רכיב עיקרי במיץ סלק ובירקות אחרים. הניטראט קיים גם במינון נמוך במים.

תוספי ניטראט תזונתיים משפרים תוצאות באימוני סיבולת.

## מקורות
[ממוזער|גביש [ניטרטין - מקור טבעי למלח הנתרן החנקתי]]
ממוזער|מחזור החנקן בטבע.

### מקורות טבעיים וסינון בטבע
* מלחי חנקות קיימים באופן טבעי על פני כדור הארץ כמשקעים גדולים, ובעיקרם גבישי ניטרטין  - צורתו הטבעית של מלח הנתרן החנקתי.
* ניטראטים מופקים על ידי מספר חיידקים מחנקנים  בסביבתם הטבעית, באמצעות אמוניה או אוריאה כמקור לחנקנים.
* ברקים הפוגעים באטמוספירת כדור הארץ העשירה בחנקן וחמצן, מייצרים מגוון של תחמוצות חנקן, אשר נשטפים בגשם ומגיעים לפני כדור הארץ.
* בדומה למים, גם החומצה החנקתית יכולה לעבור יוניזציה עצמית וליצור ניטראט וניטרוניום  בתגובה הבאה: 2HNO3(l)  NO2+(aq) + NO3^-(aq) + H2O (l), אך זוהי תופעה טבעית זניחה שאינה יכולה לשמש כמקור אמיתי.
* התגלה כי סכר שבנו בונים סינן עשרות אחוזים מהחנקות שבמי נהר.

### מקורות מעשה ידי אדם
* תרכובות נתרן עבור אבק שרפה יוצרו בעבר באמצעות תהליכי תסיסה שונים של שתן וגללים, במקומות בהן היה מחסור במקורות ניטראט טבעיים.
* ניתן לייצר ניטראטים באופן תעשייתי מחומצה חנקתית, לדוגמה: תגובת ייצור מגנזיום ניטראט: Mg(s) + 2HNO3 (l) -> Mg(NO3)2(s) + 2H2(g)

## יישומים
ניטראטים משמשים בעיקר לתעשיית הדשנים בגלל מסיסותם הגבוהה ויכולתם הטובה להתכלות. הדשני ניטראט העיקריים הם אמוניום ניטראט, סודיום ניטראט, אשלגן חנקתי, קלציום ניטראט ומגנזיום ניטראט. בכל שנה מיליוני קילוגרמים של מלחים אלו מיוצרים עבור מטרה זאת.

בנוסף, ניטראטים משמשים כחומרים מחמצנים, בעיקר בחומרי נפץ שבהם החמצון המהיר של תרכובות פחמן משחרר כמויות גדולות של גזים (לדוגמה באבק שריפה). סודיום ניטראט משמש בנוסף להסרת בועות אוויר מזכוכיות וקרמיקות מותכות. תערובת של כמה מלחי ניטראט מותכים משמשת לחיזוק של כמה מתכות.

ניטראט שימש בסרטי צילום באמצעות ניטרוצלולוזה עד אמצע המאה העשרים, אך הוחלף באצטט בשנות ה-50 עקב התלקחותו המהירה.

## ראו גם
* חומצה חנקתית
* תחמוצות חנקן
* אמוניום חנקתי
* כסף חנקתי
* נתרן חנקתי
* אשלגן חנקתי
* מלחת
* PETN

## קישורים חיצוניים

* 
* 

## הערות שוליים

קטגוריה:תחמוצות
קטגוריה:חנקן: תרכובות
קטגוריה:חנקות
קטגוריה:קבוצות פונקציונליות
An Easier Affair

"**An Easier Affair**" הוא סינגל של הזמר האנגלי ג'ורג' מייקל שנמצא באלבום הלהיטים השני שלו, *Twenty Five*. הסינגל יצא, על ידי חברת התקליטים סוני BMG, ב-3 ביולי 2006. נכון לספטמבר 2021, הסינגל הושמע למעלה מ-2 מיליון פעמים בספוטיפיי.

## וידאו קליפ
הווידאו קליפ, שבוים על ידי ג'ייק נאוה, יצא לראשונה ב-3 באוקטובר 2009. נכון לספטמבר 2021, הווידאו קליפ נצפה למעלה מ-11 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירי ג'ורג' מייקל
קטגוריה:שירים באנגלית
קטגוריה:שירים שנכתבו על ידי ג'ורג' מייקל
קטגוריה:וידאו קליפים שבוימו על ידי ג'ייק נאוה
קטגוריה:שירי להט"ב
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בהונגריה
רוברטו בורדין

**רוברטו בורדין** (באיטלקית: **Roberto Bordin**; נולד ב-10 בינואר 1965) הוא כדורגלן עבר איטלקי ומאמנה של קבוצת שריף טירספול מהליגה המולדבית.  

## קריירת משחק
בורדין נולד בלוב למשפחה איטלקית, אשר היגרה ללוב בשל עבודתו של אביו כמכונאי. עוד בצעירותו שבה המשפחה לאיטליה, והוא החל את הקריירה שלו בליגות הנמוכות במדי סן רמו, טאראנטו ופארמה, עד שבשנת 1987 העפיל עם צ'זנה לסרייה א'. הוא המשיך לשחק בליגה הבכירה במדי אטאלנטה, נאפולי ופיאצ'נצה, ואז ירד לשחק עם טריסטינה בליגות הנמוכות. בשנת 1999 הצטרף לספציה, במדיה שיחק עד לפרישתו מכדורגל פעיל בגיל 40, בשנת 2005, מלבד עונה אחת בה בילה בויצ'נצה.

בשנת 1992 הושאל מאטאלנטה למילאן למשחק ידידות אחד נגד דפורטיבו לה קורוניה הספרדית.

בקיץ 1996 התמודד עם גידול בבלוטת התריס, ונעדר בתחילת עונת 1996/1997.

## קריירת אימון
לאחר פרישתו ממשחק פעיל, נצמד בורדין למאמן אנדראה מנדורליני , ושימש כעוזרו במשך כעשור, כשהוא נודד יחד איתו בבולוניה 1909, פדובה, רובור סיינה, ססואולו, צ'.פ.ר. קלוז' והלאס ורונה.

ב-8 במרץ 2016 מונה למאמנה של טריסטינה מהסרייה ד'.

ב-5 באוקטובר 2016 מונה למאמנה של שריף טירספול מליגת העל המולדובית, ובעונתו הראשונה בקבוצה זכה עימה באליפות, בגביע ובסופר קאפ המולדובי. ב-24 באפריל 2018 התפטר מתפקידו מסיבות אישיות.

ב-8 ביוני 2018 מונה למאמנה של נפטצ'י באקו מליגת העל האזרית. ב-18 בינואר 2020 הודיע המועדון על סיום תפקידו של המאמן.

ב-12 בפברואר 2021 מונה למאמן נבחרת מולדובה..

החל מינואר 2023 מאמן את קבוצת שריף טירספול. 

## תארים
;כמאמן:
;שריף טירספול
* אליפות מולדובה (2): 2016/2017, 2017
* הגביע המולדובי (1): 2016/2017
* הסופר קאפ המולדובי (1): 2017

;אישי
* מאמן השנה בליגת העל המולדובית (1): 2017

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:מאמני כדורגל איטלקים
קטגוריה:כדורגלני פארמה
קטגוריה:כדורגלני צ'זנה
קטגוריה:כדורגלני אטאלנטה
קטגוריה:כדורגלני נאפולי
קטגוריה:כדורגלני פיאצ'נצה
קטגוריה:כדורגלני ספציה
קטגוריה:כדורגלני ויצ'נצה
קטגוריה:מאמני נבחרת מולדובה בכדורגל
קטגוריה:איטלקים שנולדו ב-1965
ענת מיסד-כנען

**ענת מְיַסֵּד-כנען** (נולדה ב-26 בפברואר 1973) היא עורכת דין ישראלית המשמשת מאז ספטמבר 2021 בתפקיד הסניגורית הציבורית הארצית.

## ביוגרפיה
נולדה בקריית טבעון, לאסתר לבית טולדנו, וד"ר גבריאל מיסד לבית מיוסט. בילדותה למדה בבית הספר "Mathilda Marks Kennedy School" בלונדון, ובנעוריה בתיכון "Greengates School" במקסיקו סיטי.

מיסד-כנען היא בעלת תואר ראשון במשפטים מהאוניברסיטה העברית בירושלים ותואר שני במשפטים מאוניברסיטת חיפה, שניהם בהצטיינות. שימשה כחברת מערכת כתב העת משפטים. התמחתה בבית המשפט העליון בלשכת השופטת טובה שטרסברג-כהן, ולאחר מכן עבדה כשנתיים כפרקליטה במחלקה הפלילית בפרקליטות המדינה במחוז חיפה. בשנת 2000 פרשה מן הפרקליטות, עבדה כסנגורית בשוק הפרטי, התמחתה בפלילים וניהלה משרד עורכי דין בחיפה במשך 13 שנים.

### הסניגוריה הציבורית
החל משנת 2011 שימשה כרפרנטית חיצונית של הסניגוריה הציבורית וסייעה בליווי סניגורים אחרים המייצגים בתיקים. בשנת 2013 הצטרפה כעובדת מן המניין לסניגוריה.

בשנת 2014 נבחרה לכהן כסנגורית הציבורית המחוזית במחוז חיפה, אף שימשה חברה בצוות הבכיר של הסנגוריה הציבורית. במסגרת תפקידה, יזמה והקימה את הפורום הארצי לראיות פורנזיות וריכזה את הפורום למניעת הרשעות שווא בסנגוריה הציבורית. כיום, חברה בוועדה הציבורית למניעת הרשעות שווא ותיקונן בראשות השופט בדימוס פרופ' יורם דנציגר בתור נציגת הסנגוריה הציבורית. במסגרת התמחותה העבירה קורס בפקולטה למשפטים באוניברסיטת תל אביב תחת הנושא: "עיון מחדש בראיות מדעיות".

מיסד כנען ידועה כמבקרת של נוהלי עבודת פרקליטות המדינה. לצד זאת, חרף ביקורת ציבורית הביעה תמיכה במינויו של עמית איסמן לתפקיד פרקליט המדינה.

### הסניגורית הציבורית הארצית
בספטמבר 2021 בחרה בה ועדת הסנגוריה הציבורית, בראשות שר המשפטים גדעון סער, לתפקיד הסניגורית הציבורית הארצית.

בעניין פרשת השימוש ברוגלה במשטרת ישראל, ביקרה מיסד-כנען את החלטתו של היועץ המשפטי לממשלה אביחי מנדלבליט להסתפק בבחינת הפרשה בוועדה בראשות עמית מררי, המשנה ליועץ. כמו כן, מבקרת את המדיניות בתי המשפט המאשרים במרבית המקרים את בקשות צווי החיפוש של משטרת ישראל, את תנאי המעצר בישראל, תפיסת חזקת התקינות בהליך הפלילי המקובלת בישראל, מדיניות הסדרי הטיעון, ועוד. לתפיסתה:

## חיים אישיים
נשואה לעמיחי כנען, מנהל בחברת השיווק הרפואי גאמידור דיאגנוסטיקה, אם לשלושה ומתגוררת ביישוב נופית.

## קישורים חיצוניים

* עו"ד ענת מיסד-כנען, באתר הסניגוריה הציבורית
*
* 
* 
* 

## הערות שוליים

קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:עורכי דין פליליים ישראלים
קטגוריה:ישראל: סניגורים ציבוריים ראשיים
קטגוריה:סגל אוניברסיטת תל אביב: משפטים
קטגוריה:עורכות דין פליליות ישראליות
קטגוריה:נופית: אישים
קטגוריה:ישראליות שנולדו ב-1973
קטגוריה:ישראלים שנולדו ב-1973
מתיאס ארסו

**דוגלאס מתיאס ארסו מרטינס** (בספרדית: **Douglas Matías Arezo Martínez**; נולד ב-21 בנובמבר 2002 במונטווידאו שבאורוגוואי) הוא כדורגלן אורוגוואי המשחק בעמדת החלוץ בגרמיו מליגת העל הברזילאית.

## קריירת מועדונים
ארסו גדל במחלקת הנוער של ריבר פלייט מליגת העל האורוגוואית. ב-14 ביולי 2019 ערך את הופעת הבכורה שלו במועדון, בתיקו 0-0 נגד פרוגרסו במסגרת הליגה. ב-10 באוגוסט הבקיע את שער הבכורה שלו במועדון, בניצחון 1–2 על חובנטוד במסגרת הליגה. בשתי עונותיו הראשונות בקבוצה הבוגרת של המועדון ערך ארסו 57 הופעות ליגה, בהן הבקיע 19 שערים.

ב-31 בינואר 2022 חתם בגרנדה הספרדית לארבע וחצי שנים. ב-20 בינואר 2023 חזר לאורוגוואי והושאל לפניארול.

ב-18 ביולי 2024 חתם בגרמיו הברזילאית לארבע וחצי שנים.

## קישורים חיצוניים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני ריבר פלייט (אורוגוואי)
קטגוריה:כדורגלני גרנדה
קטגוריה:כדורגלני פניארול
קטגוריה:כדורגלני גרמיו
קטגוריה:אורוגוואים שנולדו ב-2002
קמיל פיונטקובסקי

**קמיל פיונטקובסקי** (בפולנית: **Kamil Piątkowski**; נולד ב-21 ביוני 2000 ביאסלו שבפולין) הוא כדורגלן פולני המשחק בעמדת הבלם בקבוצת לגיה ורשה ובנבחרת פולין.

## קריירת מועדונים
### ראקוב צ'נסטוחובה
פיונטקובסקי החל את הקריירה המקצוענית שלו בראקוב צ'נסטוחובה מליגת העל הפולנית. ב-18 באוגוסט 2019 ערך את הופעת הבכורה שלו במועדון, בניצחון 1–2 על לכיה גדנסק במסגרת המחזור החמישי בליגה לעונת . ב-20 ביוני 2020 הבקיע את שער הבכורה שלו במועדון, בניצחון 2–3 על ארקה גדיניה במסגרת הליגה. בשתי עונותיו במועדון ערך פיונטקובסקי 51 הופעות ליגה, בהן הבקיע שלושה שערים.

### רד בול זלצבורג
לקראת עונת  חתם פיונטקובסקי ברד בול זלצבורג מהבונדסליגה האוסטרית. ב-21 באוגוסט 2021 ערך את הופעת הבכורה שלו במועדון, בניצחון 1–3 על אוסטריה קלגנפורט במסגרת המחזור החמישי בליגה.

### לגיה ורשה
ב-20 באוגוסט 2025 חתם בלגיה ורשה.

## קריירה בינלאומית
ב-28 במרץ 2021 ערך פיונטקובסקי את הופעת הבכורה שלו בנבחרת פולין, בניצחון 0–3 על נבחרת אנדורה במסגרת מוקדמות מונדיאל 2022.

## תארים
;ראקוב צ'נסטוחובה
* הגביע הפולני (1): 2020/2021

**רד בול זלצבורג**
* אליפות אוסטריה: 2021/2022
* גביע אוסטרי: 2021/2022

## קישורים חיצוניים

קטגוריה:כדורגלנים פולנים
קטגוריה:בלמי כדורגל פולנים
קטגוריה:כדורגלני ראקוב צ'נסטוחובה
קטגוריה:כדורגלני רד בול זלצבורג
קטגוריה:כדורגלני גנט
קטגוריה:כדורגלני גרנדה
קטגוריה:כדורגלני נבחרת פולין
קטגוריה:כדורגלני יורו 2020
קטגוריה:ספורטאים זרים באוסטריה
קטגוריה:ספורטאים זרים בבלגיה
קטגוריה:ספורטאים פולנים בספרד
קטגוריה:פולנים שנולדו ב-2000
קטגוריה:כדורגלני קסימפאשה
קטגוריה:כדורגלני לגיה ורשה
עונת 2009/2010 בליגת העל ההולנדית

**עונת 2009/2010** הייתה העונה ה-54 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה טוונטה באליפות הליגה. ספרטה רוטרדם וואלבייק ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו פנלו וואלבייק שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה.
#### תחרויות אירופיות
*הקבוצה שסיימה במקום ה-1 העפילה לשלב הבתים של ליגת האלופות.
*הקבוצה שסיימה במקום ה-2 העפילה לשלב המוקדמות השלישי בליגת האלופות.
*הקבוצה שסיימה במקום ה-3 וסגנית מחזיקת הגביע העפילו לסיבוב הפלייאוף של הליגה האירופית.
*הקבוצה שסיימה במקום ה-5 העפילה לשלב המוקדמות השלישי של הליגה האירופית.
*הקבוצות שסיימו במקומות 6–9 התמודדו על כרטיס בודד לשלב המוקדמות השני של הליגה האירופית.

### טבלת הליגה

### פלייאוף הירידה
אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.

### פלייאוף על הכרטיס לסיבוב המוקדמות השני של הליגה האירופית

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-2010
קטגוריה:תחרויות כדורגל ב-2009
קטגוריה:2009 באירופה
קטגוריה:2010 באירופה
קנריץ' ויליאמס

**קנריץ' לו ויליאמס** (באנגלית: **Kenrich Lo Williams**; נולד ב-2 בדצמבר 1994) הוא כדורסלן אמריקאי, שמשחק בקבוצת אוקלהומה סיטי ת'אנדר מליגת ה-NBA, בעמדת הסמול פורוורד.

## קריירת מכללות
ויליאמס נולד וגדל בעיר וייקו שבטקסס, ובשנת 2013 החל ללמוד ב"מכללה הקדם-אקדמית של ניו מקסיקו". שנה לאחר מכן עבר לאוניברסיטה הנוצרית של טקסס ("TCU") ושיחק עם קבוצת הכדורסל שלה בליגת המכללות במשך שלוש עונות. בעונתו האחרונה באוניברסיטה, בה שיתף פעולה עם הקלע דזמונד ביין, רשם ממוצעים של 13.2 נקודות, 9.3 ריבאונדים, 3.9 אסיסטים ו-1.8 חטיפות למשחק.

## קריירת משחק
### ניו אורלינס פליקנס
לאחר שלא נבחר על ידי אף קבוצה בדראפט ה-NBA 2018, חתם ויליאמס על חוזה בניו אורלינס פליקנס. בשתי עונותיו בקבוצה פתח בכמחצית מהמשחקים בהם שותף, ותרם 4.9 נקודות ו-4.8 ריבאונדים בממוצע למשחק.

### אוקלהומה סיטי ת'אנדר
לקראת עונת  הועבר ויליאמס לאוקלהומה סיטי ת'אנדר, במסגרת טרייד בין ארבע קבוצות בו היו מעורבות גם מילווקי באקס ודנוור נאגטס. בעונתו הראשונה באוקלהומה סיטי הציג יכולת טובה כשחקן ספסל, עם 8.0 נקודות בממוצע למשחק ב-53.3% קליעה מהשדה ו-44.4% קליעה לשלוש.

## סטטיסטיקה
### בעונה הסדירה של ה-NBA

### בפלייאוף

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלני האוניברסיטה הנוצרית של טקסס
קטגוריה:שחקני NBA שלא נבחרו בדראפט
קטגוריה:כדורסלני ניו אורלינס פליקנס
קטגוריה:כדורסלני טקסס לג'נדס
קטגוריה:כדורסלני וסטצ'סטר ניקס
קטגוריה:כדורסלני אוקלהומה סיטי ת'אנדר
קטגוריה:אמריקאים שנולדו ב-1994